พากลับไปสุราษฎร์อีกรอบ กับร้านไอศครีมที่ทำให้นึกถึงสมัยยังเป็นเด็ก ที่มีร้านห้องแถวเปิดขายไอศครีม มีตู้อยู่หน้าร้านให้เด็กๆได้ไปเกาะตู้สีเงินๆแล้วเลือกไอศครีมที่ตัวเองอยากทาน ... มีให้เลือกหลายรสนะคะ ทั้งกะทิ กาแฟ วานิลา ช็อกโกแลต สตรอเบอรี่ ทุเรียน (อันนี้ขอบาย ไม่ไหวจะเคลียร์กับกลิ่นจริงๆ) 

แต่ที่แนะนำเลย ทานไอศครีมไข่แข็ง ... แต่ไอศครีมไข่แข็งที่นี่ไม่เหมือนที่อื่นที่ไข่จะผสมในเรื้อไอศครีมนะคะ แต่จะเป็นไข่แยกเป็นแผ่นๆโปะมาให้เลย ราดซุปข้าวโพดอีกนิดนะ อร่อยสุดๆ 

ไอศครีมลูกไม่ใหญ่ ทานไม่แน่นท้องเกินไป กับราคาเบาๆ เริ่มต้นถ้วยละ 20 บาท แล้วก็เพิ่มกันไปตามเครื่องที่ใส่นะคะ แต่รวมแล้วก็ยังเป็นราคาเบาๆอยู่ดี ถึงรสชาติไอศครีมจะไม่เข้มข้นมาก แต่ส่วนตัวก็ยังถือว่าโอเลยค่ะเมื่อเทียบกับราคาและความคิดถึงสมัยเด็ก ????????????